Diari Oficial de la Generalitat Valenciana


Sumari del DOGV 7130, del 14-10-2013 (2013/9837)

RESOLUCIÓ de 8 d'octubre de 2013, de la directora general de Cultura, per la qual es concedixen subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical durant els mesos de gener a setembre de 2013.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7130

Data del DOGV
:   14-10-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/9837


Data del document
:   08-10-2013

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 8 d'octubre de 2013, de la directora general de Cultura, per la qual es concedixen subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical durant els mesos de gener a setembre de 2013. [2013/9837]  
Mitjançant l'Orde 49/2013, de 28 de maig, de la Conselleria d'Educació, Cultura i Esport (DOCV 7037, 03.06.2013), i correcció d'errors publicada en el Diari Oficial de la Comunitat Valenciana número 7055, 27 de juny de 2013, es van convocar subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical durant els mesos de gener a setembre de 2013.  
D'acord amb el que disposa el punt 1 de la base sèptima de la convocatòria, la comissió tècnica avaluadora constituïda a este efecte ha valorat les sol·licituds d'acord amb els criteris, formes i prioritats establides en la base sexta d'esta, i ha emés l'informe corresponent.  
  
Vista la proposta que eleva el cap del Servici de Coordinació d'Entitats Culturals i Ajudes, referida a la concessió de les esmentades subvencions, basant-se en la formulada per la comissió tècnica avaluadora prevista en la base quinta de la convocatòria, sense que figuren en el procediment ni hagen sigut tinguts en compte altres fets ni al·legacions i proves que les adduïdes pels interessats, de conformitat amb el que disposa la base sèptima d'esta i en l'exercici de les atribucions que tinc conferides, en especial el que disposa la disposició addicional única de l'Orde 49/2013, de 28 de maig, abans esmentada, resolc:  
  
Primer   
Concedir una ajuda a les sol·licituds presentades per les administracions públiques, entitats, empreses, associacions i professionals de la música que es detallen en l'annex I, per l'import que s'especifica i per a la realització de les activitats que s'assenyalen.  
L'import global màxim d'estes ajudes és de 99.442 euros, que es financen amb càrrec a l'aplicació pressupostària 32.10.64.973.28 «Arts plàstiques i escèniques», línia de subvenció T6427000 «Foment d'activitats musicals», del pressupost de la Generalitat per a 2013.  
  
Segon   
Les ajudes concedides per mitjà d'esta orde estan acollides al règim de minimis establit en el Reglament CE número 1998/2006, de la Comissió, de 15 de desembre (DEOUE número L379, de 28.12.2006) relatiu a l'aplicació dels articles 87 i 88 del Tractat a les ajudes de minimis.  
  
Tercer   
Denegar l'ajuda sol·licitada als projectes següents que es detallen en l'annex II, pels motius que s'especifiquen.  
  
Quart   
El pagament d'estes subvencions queda condicionat al compliment de les obligacions assenyalades en la base novena, i a la justificació per part del beneficiari d'acord amb allò que s'assenyala en l'orde de convocatòria, fins a la data de 31 d'octubre de 2013 assenyalada en la base deu. La falta de justificació en el termini indicat determinarà la pèrdua del dret al cobrament de la subvenció.  
  
Quint  
Donar publicitat a les ajudes concedides en compliment d'allò que assenyala l'article 18.1 de la Llei 38/2003, de 17 de novembre, General de Subvencions.  
  
Motius pels quals es denega l'ajuda:  
A. L'activitat per a la qual se sol·licita la subvenció no s'ajusta al termini temporal, des de l'1 de gener fins al 30 de setembre de 2013, assenyalat en la base 1a.1 de la convocatòria aprovada per Orde 49/2013, de 28 de maig, de la Conselleria d'Educació, Cultura i Esport (DOCV 7037, 03.06.2013), ja que n'està prevista la realització l'any 2014.  
B. L'activitat per a la qual se sol·licita la subvenció es troba inclosa entre els supòsits d'exclusió previstos en la base 3.b de la convocatòria aprovada per Orde 49/2013, de 28 de maig, de la Conselleria d'Educació, Cultura i Esport (DOCV 7037, de 03.06.2013), ja que l'activitat a realitzar consistix en una primera edició.  
C. L'activitat per a la qual se sol·licita la subvenció es troba inclosa entre els supòsits d'exclusió previstos en la base 3.d, en relació amb la base 1.1.b de la convocatòria aprovada per Orde 49/2013, de 28 de maig, de la Conselleria d'Educació, Cultura i Esport (DOCV 7037, de 03.06.2013), ja que l'activitat consistix en la realització de cursos que no tenen com a requisit per als participants estar cursant el grau superior de l'instrument.  
D. L'activitat per a la qual se sol·licita la subvenció no s'ajusta a l'objecte establit en la base 1.e, de la convocatòria aprovada per Orde 49/2013, de 28 de maig, de la Conselleria d'Educació, Cultura i Esport (DOCV 7037, 03.06.2013), per a la programació musical estable anual dels ajuntaments, ja que el contingut de la que es proposa no s'ajusta al caràcter professional exigible als músics o entitats d'alta en l'epígraf corresponent d'activitats econòmiques.  
E. El projecte per al qual se sol·licita la subvenció no s'ajusta al capítol IV pel qual es convoquen les presents ajudes, ja que es tracta d'una obra encàrrec de composició que té el tractament d'inversió del capítol VII.  
F. Desistiment de l'interessat, amb arxivament de les actuacions, per no haver completat la documentació requerida en els terminis comunicats, o haver-se completat fora dels terminis assenyalats, de conformitat amb la base 4.7 de la convocatòria aprovada per Orde 49/2013, de 28 de maig, de la Conselleria d'Educació, Cultura i Esport (DOCV 7037, 03.06.2013), atés que estos terminis no són susceptibles d'ampliació per tractar-se d'un procediment de concurrència competitiva.  
G. No haver obtingut la sol·licitud presentada la puntuació mínima establida, segons modalitats, en la base 6.2, d'acord amb els criteris i barem de la base 6.1, de la convocatòria aprovada per Orde 49/2013, de 28 de maig, de la Conselleria d'Educació, Cultura i Esport (DOCV 7037, 03.06.2013), en concurrència amb la resta de sol·licituds presentades, i, en conseqüència, no haver sigut inclosa en la proposta de resolució de l'òrgan instructor, vistos els expedients i l'informe-proposta de la comissió tècnica avaluadora.  
H. No haver obtingut la sol·licitud presentada la puntuació suficient en la modalitat de Programació Musical estable anual dels ajuntaments, d'acord amb els criteris i barem de la base 6.1 de la convocatòria aprovada per Orde 49/2013, de 28 de maig, de la Conselleria d'Educació, Cultura i Esport (DOCV 7037, 03.06.2013), en concurrència amb la resta de sol·licituds de la modalitat, i, en conseqüència, no haver sigut inclosa en la proposta de resolució de l'òrgan instructor, vistos els expedients i l'informe-proposta de la comissió tècnica avaluadora, tenint en compte també el nombre màxim d'ajudes a concedir segons allò que s'ha assenyalat en la base 1.3 de la convocatòria.  
I. El contingut de la sol·licitud presentada per l'interessat com a projecte singular no correspon a l'objecte d'esta convocatòria assenyalat en la base 1a de l'Orde 49/2013, de 28 de maig, de la Conselleria d'Educació, Cultura i Esport (DOCV 7037, 03.06.2013), ja que es tracta de les ajudes a la producció i edició discogràfiques per a l'any 2013 que es van convocar específicament per Orde 72/2013, de 28 de juny, de la mateixa conselleria (DOCV 7059, 03.07.2013).  
J. L'activitat per a la qual sol·licita la subvenció és una gira de concerts per la Comunitat Valenciana, quan la base 2 de la convocatòria aprovada per Orde 49/2013, de 28 de maig, de la Conselleria d'Educació, Cultura i Esport (DOCV 7037, 03.06.2013), només preveu les gires de concerts, com a projecte singular, fora de l'àmbit territorial de la Comunitat Valenciana i per part dels professionals de la música radicats en la mateixa comunitat.  
De conformitat amb el que establixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la directora general de Cultura en el termini d'un mes a comptar de l'endemà de publicar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 8 d'octubre de 2013.- La directora general de Cultura: Marta Alonso Rodríguez.